Guangzhou vannkraftverk

Guangzhou vannkraftverk, også skrevet Guangdong vannkraftstasjon er et pumpekraftverk for vannkraftproduksjon fra demninger rundt millionbyen Guangzhou i Guangdong-provinsen i det sørlige Kina. Det utnytter vannkraften i Perleelva, som er Kinas tredje største elv, nærmere bestemt dens nordlige sideelv Beijiang. Arbeidet med demningene ble ferdigstilt i 2000. Den ene demningen er en betongdekket steinfylt gravitasjonsdam som er 44 meter høy og 127 meter lang. Ved igangsettelse hadde vannkraftverket en kapasitet på 2 400 MW. Fase 1-2 innebrar installasjon av 4 + 4 turbiner à 300 MW hver. Fallhøyden er på 554 meter. Dette er et av Kians aller største pumpekraftverk, og energibehovet til å reversere vannstrømmen og pumpe fra nedre til øvre reservoar ved overkpasitet, kan hentes fra Daya Bay kjernekraftverk. Anlegget opereres av kraft-selskapet China Light & Power. Eksterne lenker Guangzhou Pumped Storage Power Station – China Light & Power. 1000 MW and Larger Pumped Hydro Installations Worldwide – Electronic Storage Association. Besøkt 11. september 2010. MD&A database over RCC betongdemninger, Kina - besøkt 8. januar 2012.